Emil Nielsen
Emil Nielsen er en dansk håndboldmålmand, der spiller for den spanske klub FC Barcelona og for det danske landshold. Emil Nielsen har spillet 22 landskampe og scoret et enkelt mål for Danmark (pr. 29. april 2023). Med landsholdet har han vundet guld ved VM i 2021.
Emil Nielsen spillede ungdomshåndbold i AGF/Viby og skiftede i 2015 som blot 17-årig til Århus Håndbold. I 2017 fortsatte målmandstalentet klubkarrieren i Skjern Håndbold, som han i 2018 vandt det danske mesterskab med, inden han i 2017 skiftede til den franske klub HBC Nantes. Her fik Emil Nielsen stor succes, og i sommeren 2022 blev han solgt til den spanske storklub FC Barcelona.
Emil Nielsen deltog ved EM for U18-landshold i 2015, hvor han blev kåret til turneringens bedste målmand. Han fik debut på A-landsholdet i 2018 under Nikolaj Jacobsen, men har siden stået lidt i skyggen af Niklas Landin og Kevin Møller. Ved VM i 2021, hvor Danmark vandt guld, spillede Emil Nielsen en enkelt kamp.